text: «Raadikut ja Tähte vaatasime koos ning otsustavaks sai see, et Täht oli võrgu peal tegutsedes päris hea. Turniir on lühike, ainult kolm kohtumist, ja kui mänguks läheb, võib see väga oluliseks saada. Lisaks võib vaja minna Tähe tugevat servi,» kõlas Keele kommentaar. Kui 19-aastane Täht alustab ilmselt pingilt, siis väljakule on Keelel saata ülikogenud 32-aastane Jaanus Nõmmsalu ning Tallinna Selveris hea hooaja teinud Martti Juhkami.